dækker min hesteforsikring en skade på en lånt hestetrailer?
 din indboforsikring indeholder en ansvarsforsikring, som dækker, når du kan gøres   juridisk ansvarlig   for din hests skader.   efter hesteloven gælder der kun et objektivt ansvar (dvs. uanset om man er skyld i uheldet eller ej) for skader forvoldt af løsgående heste. er hesten ikke løsgående, gælder de almindelige regler for erstatningsansvar.   med andre ord: du bliver kun ansvarlig for hestens skader, når det er en fejl eller en forsømmelse fra din side, der er årsag til en skade. det lyder ikke til at være tilfældet her. dvs. at din indboforsikring dækker ikke, fordi du ikke er juridisk ansvarlig.   hvis du har lånt traileren, kan du være ansvarlig for skaden. det betyder, at din veninde muligvis kan kræve erstatning af dig personligt. det skyldes, at du efter loven (danske lov 5-8-1) er forpligtet til at erstatte skader på ting, som du har lånt. der kan dog være undtagelser, fx hvis traileren ikke var i orden inden lånet og derfor ikke kunne holde til hesten.   ved kortvarige lån (maksimalt 30 dage) dækker din indboforsikring skader på udvalgte indbogenstande. men fordi en trailer ikke er indbo, dækker din forsikring altså ikke skaderne på den lånte hestetrailer.   hvis din veninde har en kaskoforsikring på traileren, skal hun først anmelde skaden hertil. 